ΓΡΑΠΤΗ ΕΡΩΤΗΣΗ E-2935/01

υποβολή: Mara Sornosa Martnez (PSE) προς την Επιτροπή

(24 Οκτωβρίου 2001)

Θέμα: Αδράνεια των ισπανικών αρχών όσον αφορά τηνποβάθμιση του ποταμού Σεγούρα (Ισπανία)

Το 4ο Ανακριτικό Τμήμα της Μούρθια έχει αρχίσει την διαδικασία για την διερεύνηση μιας μηνύσεως κατά της Υδρογραφικής Συνομοσπονδίας του ποταμού Σεγούρα και της περιφερειακής κυβερνήσεως για τα αδικήματα τηςποβάθμισης τηςγείας και του περιβάλλοντος, όσον αφορά τα ύδατα του εν λόγω ποταμού. Οι μηνυτές, μεταξύ των οποίων συγκαταλέγεται και η Ένωση για την προστασία του ποταμού Οριχουέλα (Αλικάντε) και οι Οικολόγοι εν δράσει, ανεκοίνωσαν επίσης την πρόθεσή τους να καταγγείλουν και στο Δικαστήριο του Λουξεμβούργου την κακή χρήση από πλευράς των ισπανικών αρχών των πιστώσεων που χορήγησε η Ευρωπαϊκή Ένωση για την βελτίωση και την διατήρηση του ποταμού.

Φαίνεται, συνεπώς, προφανές ότι οι ισπανικές αρχές, παρά το γεγονός ότι έλαβαν σημαντικές κοινοτικές ενισχύσεις και κατηγγέλθησαν στο ευρωπαϊκό δικαστήριο επί παραβιάσει των Οδηγιών 76/464/ΕΟΚ(1) (απόβλητα στοδάτινο περιβάλλον) και 91/271/ΕΟΚ(2) (επεξεργασίαγρών αστικών αποβλήτων), εξακολουθούν να μην ανταποκρίνονται στιςποχρεώσεις τους για την απολύμανση του ποταμού Σεγούρα.

Μπορεί να αναφέρει η Επιτροπή ποιες διαδικασίες έχει κινήσει κατά της Ισπανίας για την μόλυνση του ποταμού Σεγούρα, αναφέροντας το ακριβές περιεχόμενο των διαφόρων απαντήσεων που έλαβε επί των αιτημάτων της από πλευράς των ισπανικών αρχών·

Ποιες νέες δράσεις σκοπεύει να αναλάβει η Επιτροπή προκειμένου να σταματήσει ηποβάθμιση του ποταμού Σεγούρα·

(1) ΕΕ L 129 της 18.5.1976, σελ. 23.

(2) ΕΕ L 135 της 30.5.1991, σελ. 40.

Απάντηση της κας Wallstrm εξ ονόματος της Επιτροπής

(13 Δεκεμβρίου 2001)

Η Επιτροπή έχει συνείδηση των προβλημάτων που δημιουργεί στην Ισπανία η εφαρμογή της οδηγίας 76/464/ΕΟΚ του Συμβουλίου της 4ης Μαΐου 1976, περί της ρυπάνσεως που προκαλείται από ορισμένες επικίνδυνες ουσίες που εκχέονται στοδάτινο περιβάλλον της Κοινότητας(1). Πρέπει ναπογραμμιστεί ότι, κατόπιν της διαδικασίας επί παραβάσει που κίνησε η Επιτροπή κατά της Ισπανίας δυνάμει του άρθρου 226 (πρώην άρθρο 169) της Συνθήκης ΕΚ, το Ευρωπαϊκό Δικαστήριο κατεδίκασε την Ισπανία(2) για μη εφαρμογή προγραμμάτων περιορισμού της ρύπανσης τωνδάτων από ορισμένες επικίνδυνες ουσίες εγγεγραμμένες στον κατάλογο ΙΙ του παραρτήματος της οδηγίας 76/464/ΕΟΚ, αντιθέτως με όσα προβλέπει το άρθρο 7 της εν λόγω οδηγίας. Και άλλα κράτη μέλη καταδικάστηκαν επίσης από το Ευρωπαϊκό Δικαστήριο για τον ίδιο λόγο.

Οι ισπανικές αρχές έλαβαν σειρά μέτρων για την αντιμετώπιση του προβλήματος. Μεταξύ αυτών περιλαμβάνεται η έγκρισηδρολογικών σχεδίων λεκάνης απορροής για τα περί ων ο λόγος εσωτερικά ύδατα. Εξάλλου, ο κατάλογος 29/1985 περίδάτων τροποποιήθηκε σημαντικά στο σημείο αυτό από τον νόμο 46/1999. Οι ισπανικές αρχές γνωστοποίησαν επίσης την έκδοση του Βασιλικού Διατάγματος (Real Decreto) 995/2000 της 2ας Ιουνίου 2000, το οποίο καθορίζει τους στόχους ποιότητας για ορισμένες επικίνδυνες ουσίες.

Οι διατάξεις και τα μέτρα που θέσπισε η Ισπανία, συνιστούν ένα θετικό βήμα προς την κατεύθυνση της εκπλήρωσης τωνποχρεώσεων πουπέχει από την οδηγία 76/464/ΕΟΚ, ιδίως δε από το άρθρο 7. Μολαταύτα, η Επιτροπή εκτιμά ότι η προαναφερθείσα απόφαση του Ευρωπαϊκού Δικαστηρίου δεν μπορεί να θεωρηθεί ως πλήρως εκτελεσθείσα. Για τον λόγο αυτόν, απεστάλη στην Ισπανία προειδοποιητική επιστολή βάσει του άρθρου 228 (πρώην άρθρο 171) της Συνθήκης ΕΚ.

Η απάντηση των ισπανικών αρχών εξετάζεται από την Επιτροπή. Οι ισπανικές αρχές απέστειλαν έκθεση του οικείου Υπουργείου Περιβάλλοντος σχετική με την κατάρτιση προγραμμάτων περιορισμού της ρύπανσης από τις ουσίες του καταλόγου ΙΙ που προβλέπει το άρθρο 7 της οδηγίας 76/464/ΕΟΚ, καθώς και πληροφορίες για τις διάφορες αυτόνομες κοινότητες.

Επίσης, η κατάσταση του ποταμού Segura θα βελτιωθεί με την εφαρμογή των προαναφερθέντων μέτρων. Εις ό,τι αφορά, ειδικότερα, το πρόβλημα αυτό, οι ισπανικές αρχές ενημέρωσαν την Επιτροπή για το τρέχον πρόγραμμα περιβαλλοντικής ανάκτησης για την ποτάμια λεκάνη απορροής του Segura, το οποίο κατήρτισαν το Υπουργείο Περιβάλλοντος και οι αυτόνομες κοινότητες της Murcia και της Valencia, το οποίο προβλέπεται την κατασκευή σταθμών καθαρισμού, τη σύναψη συμφωνιών μεταξύ της διοίκησης και των βιομηχανιών, διοικητικά μέτρα ελέγχου και σημαντικότατες επενδύσεις.

Από την άλλη πλευρά, πρέπει να σημειωθεί ότι η εξυγίανση του ποταμού Segura αποτελεί μια από τις προτεραιότητες του άξονα 3 Περιβάλλον του ολοκληρωμένου επιχειρησιακού προγράμματος της περιφέρειας της Murcia, το οποίο ενσωματώνεται στο κοινοτικό πλαίσιο στήριξης για τις ισπανικές περιοχές που αφορά ο στόχος 1 κατά την περίοδο προγραμματισμού 2000-2006. Η κοινοτική ενίσχυση από τα Διαρθρωτικά Ταμεία για το σύνολο των μέτρων του εν λόγω άξονα ανέρχεται σε 428,5 εκατομ.. Εξάλλου, σχέδια για την εξυγίανση και τον καθαρισμό τωνδάτων στηνδρογραφική λεκάνη του εν λόγω ποταμού είναι επίσης επιλέξιμα για συγχρηματοδότηση από το Ταμείο Συνοχής.

(1) ΕΕ L 129 της 18.5.1976.

(2) Απόφαση της 25.11.1998. Υπόθεση C-214/96.